paragraph_text: Kojaković je u ustaškom pokretu vidio organizaciju koja je snažno povela borbu za obnovu hrvatske države, pa je bio u proustaškom krilu HSS-u, te je svoju ondašnju organizaciju Kojaković priveo ustaškom pokretu. Kad je ban Banovine Hrvatske Ivan Šubašić na dan sv. Vlaha posjetio Dubrovnik, pripadnici Ustaške organizacije u Dubrovniku smatrali su ga slugom beogradskog kraljevskog dvora. Kao takav bio je nepoželjan, a prema tvrdnjama Ive Rojnice, planirao se izvršiti atentat na njega, a "inicijator je bio Kojaković", no te tvrdnje treba uzeti sa zadrškom. Druga tvrdnja, koju također treba uzeti sa zadrškom je ta da je Kojaković organizirao uspješni prosvjed barjaktara koji su trebali odati počast Šubašiću (navodno se samo troje od 67 barjaktara naklonilo banu).<ref>Arhivi to ne spominju, Narodna svijest i Dubrovnik. Vidi: [http://hrcak.srce.hr/file/100810 Političko opredjeljenje birača kotara Dubrovnik 1931. - 1940.], Časopis za suvremenu povijest br.1/2011., piše: Franko Mirošević